ועדת הכלכלה, כנסת 15, פרוטוקול מספר 506, 2002-08-05 09:50

אברהם פורז: בוקר טוב, אני פותח את הישיבה בעניין תקנות האבסת בעלי חיים.

אברהם פורז: על מה מדובר.

מיכל סגן-כהן: התקנות האלה הותקנו בידי שר החקלאות, שונו בשלב מסוים, ועכשיו אנחנו מבקשים לשנותם שוב.

מיכל סגן-כהן: אנו מבקשים לשנותם משום שעלה חשש שמכוני תערובת, מי שמכין ומשווק את המזון לבעלי חיים, לא נכלל בגדר האנשים שאסור להם להכין את המזון בו מאביסים בעלי חיים.

אברהם פורז: למה זו האבסה ולא האכלה?

משה חיימוביץ: בעלי חיים מאביסים, זה המונח.

מיכל סגן-כהן: אנחנו רוצים שיהיה ברור שהתקנות האלה חלות על כל התהליך עד לכניסת המזון לפיו של בעל החיים.

אברהם פורז: ולכן זה יחול גם על "יצור, יבוא, שיווק, אחסון והובלה".

אברהם פורז: למנוע מצב שיש בשרשרת הפיקוח מישהו שהתקנות לא חלות עליו.

מיכל סגן-כהן: עו"ד בנדלר העירה את תשומת לבי, ויתכן שאפשר לשפר מעט את הנוסח.

מיכל סגן-כהן: לכן, אני מבקשת שהוועדה תאשר שוב את הרעיון ואני אבדוק עם הממונה לחקיקת משנה אם זה הנוסח.

אתי בנדלר: אנחנו רוצות לבדוק אם אפשר עוד לשנות את הנוסח באופן שיביע את אותו הרעיון.

אברהם פורז: הרעיון הוא שיכולת הפיקוח והכללים יחולו על כל התהליך, כדי למנוע מצב שיש באיזשהו מקום פער ביכולת הפיקוח.

אברהם פורז: זה נראה הגיוני.

אברהם פורז: אנחנו מאשרים את העיקרון הזה.

מיכל סגן-כהן: אני אשלח לכם את הנוסח הסופי, ברגע שיהיה.

אברהם פורז: אני שוב מבקש את סליחתכם על האיחור.

אברהם פורז: תודה רבה, הישיבה נעולה.